

**Στο Davis Cup η ηγεσία του ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και το μέλος του ΔΣ Ανδρόνικος Ανδρονίκου παρακολούθησαν το Παγκόσμιο Κύπελλο Davis Cup που διεξήχθη 14-17 Ιουνίου 2023 στη Λάρνακα.

Συγκεκριμένα είδαν το Σάββατο 17 Ιουνίου την προσπάθεια του Μέλιου Ευσταθίου απέναντι στον Πέταρ Γιοβάνοβιτς, με τον Κύπριο αντισφαιριστή να επικρατεί με 2-0 σετ, ενώ ο Πέτρος Χρυσοχός κέρδισε προηγουμένως τον Ματία Σάμαρτζιτς με 2-0 σετ. Στο τέλος πανηγύρισαν την πρόκριση που πήρε η Εθνική μας ομάδα, η οποία κατέλαβε την 3η θέση και έτσι πήρε την πρόκριση στα πλει-οφ όπου θα διεκδικήσει την άνοδο στην β’ κατηγορία. Την Εθνική μας αποτελούν οι Πέτρος Χρυσοχός, Μέλιος Ευσταθίου, Στυλιανός Χριστοδούλου, Σέργης Κυρατζής, Ελευθέριος Νέος και Δημήτρης Ηροδότου.

Ο Οργανισμός είναι σταθερά στο πλευρό του τένις, όπως φανερώνει και η παρουσία της ηγεσίας του στους Αγώνες. Ο Πρόεδρος του ΚΟΑ συνεχάρη τους τενίστες μας για την επιτυχία τους και την Ομοσπονδία Αντισφαίρισης Κύπρου για την άρτια διοργάνωση.